#адыгэусэхэр
Нобэмрэ пщэдеймрэ

Нобэр пыщIащ ди пщэдейм быдэу,
КIапсэ IувкIэ къызэрыхъурэ епхащ.
Къыщонэжыр нобэр пщэдейм тхыдэу,
ГъащIэр апхуэдэ щIыкIэу гъэпсащ.

Нобэр поджэжыр ди блэкIа махуэм,
Чэнджэщ Iущхэр ифIэфIу къреIых.
КIэлъокIуэр щэбэтым тхьэмахуэр,
Нобэм пщэдейр дымыщIэу еубзыху.

МакIуэ илъэсхэр гущIэгъур ямыщIэу,
ГъащIэр къыIахыр, гъащIэри ят.
Мэтхъур ди щхьэцхэр дэ зэхэдмыщIэу,
Нобэр къэувыIамэ, дыкъикIыт, дыунат. 

Дыгъэр пщэдджыжьым къыкъокIыр,
Псэ зыIуту хъуар и нэхумк1э къегъэуш.
Ауэ дыгъэр пщыхьэщхьэм къохьэжыр,
КIыфIыгъэр тхуещIыр псэм и даущ.

Нобэм и пщIэр дахэу щыт уи нобэм,
Пщэдейм щIыхуэр къыпхуидэнкъым.
Ди къэкIуэнур пыщIащи гугъэу нобэм,
ТIэкIу уегугъум, ари хэкIуэдэнкъым.

Шыбзыхъуэ Астемыр
"пщэдеймрэ" что означает?)